Document ID: 32011D0686

РЕШЕНИЕ ЗА ИЗПЪЛНЕНИЕ НА КОМИСИЯТА
от 13 октомври 2011 година
за изменение на приложение I към Решение 2004/211/ЕО по отношение на вписването за Мексико в списъка на третите страни и части от тях, от които е разрешено въвеждането в Европейския съюз на живи еднокопитни и на сперма, яйцеклетки и ембриони от еднокопитни
(нотифицирано под номер C(2011) 7168)
(текст от значение за ЕИП)
(2011/686/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 3, буква а) от нея,
като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (2), и по-специално член 12, параграф 1, първа и втора алинея, член 12, параграф 4 и член 19, уводното изречение и букви а) и б) от нея,
като има предвид, че:
(1)
С Директива 92/65/ЕИО се определят условията, приложими при вноса в Съюза, наред с другото, на сперма, яйцеклетки и ембриони от еднокопитни. Тези условия трябва да бъдат най-малкото равностойни на условията, приложими при търговията между държавите-членки.
(2)
В Директива 2009/156/ЕО се определят ветеринарно-санитарните условия за вноса в Съюза на живи еднокопитни животни. В нея е предвидено, че вносът на еднокопитни животни в Съюза трябва да идва от трети страни или от части от техните територии, в които венецуелският конски енцефаломиелит (ВКЕ) е болест, подлежаща на задължително обявяване, и които са били свободни от ВКЕ в продължение на две години.
(3)
С Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни и за изменение на решения 93/195/ЕИО и 94/63/ЕО (3) се установява списък на трети страни или части от тях, когато се прилага регионализация, от които държавите-членки разрешават вноса на еднокопитни и на сперма, яйцеклетки и ембриони от тях, и се посочват другите условия, които се прилагат по отношение на този внос. Списъкът е установен в приложение I към посоченото решение. Мексико, с изключение на щатите Chiapas и Oaxaca, понастоящем фигурира в това приложение.
(4)
На 19 август 2011 г. Мексико уведоми Световната организация по здравеопазване на животните (OIE) за потвърждаването на два случая на ВКЕ при коне в щатите Tabasco и Veracruz, които са причинени от вирус от същия подтип IE, наблюдаван в съседните щати Chiapas и Oaxaca.
(5)
Поради това повече не следва да бъде разрешено въвеждането в Съюза на еднокопитни и на сперма, яйцеклетки и ембриони от животни от рода на еднокопитните от щатите Tabasco и Veracruz в Мексико. По тази причина посочените щати следва да бъдат заличени от приложение I към Решение 2004/211/ЕО.
(6)
На основание на гореизложеното Решение 2004/211/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Вписването за Мексико в приложение I към Решение 2004/211/ЕО се заменя със следното:
„MX
Мексико
MX-0
Цялата територия
-
-
-
-
-
-
-
-
-
MX-1
Цялата територия, с изключение на щатите Chiapas, Oaxaca, Tabasco и Veracruz
D
X
X
X
-
X
X
X
X
X“
Член 2
Адресати на настоящото решение са държавите-членки.
Съставено в Брюксел на 13 октомври 2011 година.

Labels: 3
18
6